I MinForening kan man nemt sætte systemet op til automatisk at opkræve en samlet betaling, kontingent eller abonnement for en familie eller husstand.
En familie/husstand defineres ved medlemmer i en forening, som har relationer med hinanden. Som Administrator kan man på web under det enkelte medlem opsætte eller fjerne en relation (barn, forælder og ægtefælle/samlever) mellem to eller flere medlemmer i en forening. Ligeså opsættes der automatisk relation mellem medlemmer med samme e-mailadresse, når de modtager invitationsmail via MinForening.
Ved hjælp af Relationer mellem medlemmer i en forening ved systemet, hvem der udgør en familie eller husstand, hvormed de automatisk opkræves en samlet betaling, kontingent eller abonnement.
Se også Relationer mellem medlemmer udgør en husstand eller familie
Se også MobilePay integrerede løsning i MinForening